Lanny McDonald

Lanny King McDonald (s. 16. helmikuuta 1953, Craigmyle, Alberta) on kanadalainen pelaajauransa lopettanut jääkiekkoilija, pelipaikaltaan oikea laitahyökkääjä.

Ennen ammattilaisuraansa McDonald pelasi vuosina 1969–1971 Lethbridge Sugar Kingsissä Alberta Junior Hockey Leaguessa (AJHL) ja vuosina 1971–1973 Western Canada Junior Hockey Leaguessa (WCJHL), ensin kevään 1971 Calgary Centennialsissa ja myöhemmin Medicine Hat Tigersissa. Toronto Maple Leafs varasi McDonaldin NHL:ään numerolla neljä vuoden 1973 varaustilaisuudessa. Myös WHA-seura Cleveland Crusaders varasi McDonaldin samana vuonna, mutta hän valitsi WHA:n sijasta NHL:n.   

McDonaldin NHL-ura kesti vuodesta 1973 vuoteen 1989 ja hän pelasi Maple Leafsin lisäksi Colorado Rockiesissa ja Calgary Flamesissa. Hän toimi Rockiesissa ja Flamesissa kapteenina. Hän oli johdattamassa Flamesia Stanley Cupin voittoon vuonna 1989. Vuonna 1976 McDonald oli voittamassa Kanada Cupin mestaruutta.

McDonaldin siirto Maple Leafsista Colorado Rockiesiin joulukuussa 1979 herätti aikanaan paljon kritiikkiä Leafsin omistajaa Harold Ballardia kohtaan. Muita Ballardin kiisteltyjä siirtoja olivat mm. Darryl Sittlerin siirto Philadelphia Flyersiin vuonna 1982 ja Rick Vaiven siirto Chicago Blackhawksiin vuonna 1987. 

McDonald pelasi urallaan 1111 runkosarjaottelua, joissa hän teki 1006 pistettä (500 maalia ja 506 syöttöä). Pudotuspeliotteluita hänelle kertyi 117, joissa hän teki 84 pistettä (44 maalia ja 40 syöttöä). Pisteiden valossa parhaalla kaudellaan, 1982–1983, McDonald teki Flamesissa 98 pistettä (66 maalia ja 32 syöttöä). 

Vuonna 1983 hänet palkittiin Bill Masterton Memorial Trophyllä (omistautumisesta jääkiekolle) ja vuonna 1988 ensimmäistä kertaa jaetulla King Clancy Memorial Trophyllä (johtajuus kaukalossa ja sen ulkopuolella sekä humanitaarinen työ). Calgary Flames jäädytti McDonaldin pelinumeron #9 vuonna 1990. Hänet valittiin Hockey Hall of Fameen vuonna 1992. 

McDonald pitää hallussaan Calgaryn seuraennätyksiä eniten maaleja yhdellä kaudella tehneenä pelaajana (66) ja nopeimmin kaksi peräkkäistä maalia ottelussa tehneenä pelaajana (maalien välillä kuusi sekuntia ottelussa Detroit Red Wingsiä vastaan 22. maaliskuuta 1984).https://records.nhl.com/cgy/records/skater-records/goals/skater-most-goals-one-seasonhttps://records.nhl.com/records/skater-records/fastest-goals/fastest-2-goals-one-skater

 Tilastot 

 1970–71 Calgary Centennials WCHL 6 0 2 2 6 – – – – – 1971–72 Medicine Hat Tigers WCHL 68 50 64 114 54 – – – – – 1972–73 Medicine Hat Tigers WCHL 68 62 77 139 84 – – – – – 1973–74 Toronto Maple Leafs NHL 70 14 16 30 43 – – – – – 1974–75 Toronto Maple Leafs NHL 64 17 27 44 86 7 0 0 0 2 1975–76 Toronto Maple Leafs NHL 75 37 56 93 70 10 4 4 8 4        KC  5  0  2  2  0 1976–77 Toronto Maple Leafs NHL 80 46 44 90 77 9 10 7 17 6  1977–78 Toronto Maple Leafs NHL 74 47 40 87 54 13 3 4 7 10 1978–79 Toronto Maple Leafs NHL 79 43 42 85 32 6 3 2 5 0 1979–80 Toronto Maple Leafs NHL 35 15 15 30 10 – – – – – 1979–80 Colorado Rockies NHL 46 25 20 45 43 – – – – – 1980–81 Colorado Rockies NHL 80 35 46 81 56 – – – – –        MM  8  3  0  3  4 1981–82 Colorado Rockies NHL 16 6 9 15 20 – – – – – 1981–82 Calgary Flames NHL 55 34 33 67 37 3 0 1 1 6 1982–83 Calgary Flames NHL 80 66 32 98 90 7 3 4 7 19   1983–84 Calgary Flames NHL 65 33 33 66 64 11 6 7 13 6 1984–85 Calgary Flames NHL 43 19 18 37 36 1 0 0 0 0 1985–86 Calgary Flames NHL 80 28 43 71 44 22 11 7 18 30 1986–87 Calgary Flames NHL 58 14 12 26 54 5 0 0 0 2 1987–88 Calgary Flames NHL 60 10 13 23 57 9 3 1 4 6 1988–89 Calgary Flames NHL 51 11 7 18 26 14 1 3 4 29  NHL yhteensä 1111 500 506 1006 899 117 44 40 84 120

 Katso myös 

 Luettelo Hockey Hall of Famen jäsenistä
 Luettelo 1000 tehopistettä saavuttaneista NHL-pelaajista
 Luettelo 500 NHL-maalia tehneistä pelaajista

Lähteet
 Hockey Hall of Famen esittely
 Elite Prospects

 Aiheesta muualla 
 McDonaldin haastattelu

Luokka:Kanadalaiset jääkiekkoilijat
Luokka:Hockey Hall of Fame
Luokka:Toronto Maple Leafsin varaamat pelaajat
Luokka:Bill Masterton Memorial Trophy -voittajat
Luokka:King Clancy Memorial Trophy -voittajat
Luokka:Vuonna 1953 syntyneet
Luokka:Elävät henkilöt